﻿ VIAȚĂ ȘTIINȚIFICĂ CONFERINŢA INTERNAŢIONALĂ SOCIAL SCIENCES AND THE CONTEMPORARY CHALLENGES. 20 YEARS OF TEACHING SOCIOLOGY AT THE UNIVERSITY OF ORADEA (9–10 IUNIE 2016, ORADEA, ROMÂNIA)1 IOAN MĂRGINEAN În zilele de 9–10 iunie 2016, la Universitatea din Oradea, Facultatea de Ştiinţe Socio-Umane, Departamentul de Sociologie s-a desfăşurat conferinţa internaţională „Ştiinţele sociale şi provocările contemporane”. Evenimentul s-a organizat în colaborare cu Institutul de Cercetare a Calităţii Vieţii din Bucureşti, Academia Română, precum şi cu Centrul de pregătire al cadrelor didactice Bihor şi s-a desfăşurat sub egida Asociaţiei Internaţionale de Sociologie, a Asociaţiei Române de Sociologie şi Societăţii Române de Sociologie. Activitatea s-a înscris în contextul împlinirii a 20 de ani de la înfiinţarea învăţământului superior de sociologie la Universitatea din Oradea. Cu acest prilej s-a publicat şi volumul Căutări, aşteptări, împliniri, 20 de ani de sociologie la Oradea , în care sunt prezentaţi membrii departamentului, cu activităţile lor didactice şi de cercetare, precum şi cu evaluările proprii ale acestora. Programul Conferinţei a fost unul deosebit de variat, cu sesiuni plenare, secţiuni dedicate unor tematici specifice, mese rotunde, lansări de carte. Astfel, în prima sesiune planară au prezentat comunicări prof. univ. dr. Cătălin Zamfir, director ICCV – Noua criză a sociologiei româneşti şi prof. Filomena Maggino, Universitatea din Florenţa, Italia – Big data, social research in policy making. Challenges and risks , pentru ca în cea de a doua sesiune plenară să prezinte comunicări prof. David Bertram, Universitatea Leicester, Regatul Unit al Marii Britanii şi Irlandei de Nord şi Ferran Casas, Universitatea Girona, Spania. Cât priveşte sesiunile de comunicări, în număr de 34, acestea au avut circa 200 de comunicări, dintre care 24 din străinătate: Ungaria, Italia, Spania, Germania, Marea Britanie, Olanda, Polonia, SUA, Brazilia, Chile. La rândul ei, tematica comunicărilor s-a întins pe o plajă foarte largă, de la aspecte referitoare la copii, tineret, familie, vârstnici, asistenţă socială, la dezvoltate socială şi locală, educaţie, muncă, sănătate, organizaţii, administraţie publică etc. Nu au lipsit nici abordările Adresa de contact a autorului: Ioan Mărginean , Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: imargin@iccv.ro. 1 Pagina de internet a conferinței este https://sites.google.com/site/sosciconf2016/. CALITATEA VIEŢII, XXVII, nr. 2, 2016, p. 170–171 2 CONFERINȚĂ INTERNAȚIONALĂ 171 de natură metodologică, sau de istorie a sociologiei. Cercetătorii din ICCV au coordonat câteva din aceste secţiuni: How migration changes migrants and non- migrants (Bogdan Voicu, Alexandra Deliu); Development trends of social policy and social assistance (Elena Zamfir, Simona Maria Stănescu); Health promotion. A dialogue between social sciences researchers and public health practitioners (Marian Vasile în colaborare); Quality of life under the pressure of social problems (Iuliana Precupeţu, Cosmina-Elena Pop); New challenges in local development (Claudia Petrescu, Adriana Neguţ). Pe ansamblu, evenimentul prezentat aici, succint, a fost o reuşită, cu comunicări şi intervenţii valoroase, discuţii între participanţi etc. În continuare, se va prezenta conţinutul unor secţiuni la care au participat colegi din ICCV. 